**Урок беларускай мовы ў 3 класе (Слайд: застаўка 2)**

***Тэма: Прыстаўка***

***Мэта***: фарміраванне ўяўлення аб прыстаўцы

***Задачы***: вызначыць паняцце прыстаўкі;

 вучыць знаходзіць прыстаўкі ў словах;

 развіваць вуснае маўленне;

 выхоўваць патрыятызм і любоў да роднай мовы.

***Тып ўроку*** : урок атрымання новых ведаў

***Абсталяванне***: падручнік, мультымедыйная прэзентацыя, карткі з заданнямі для работы ў групах,карткі з тэстам, рознакаляровыя лісточкі.

**Ход урока**

1. **Арганізацыйны момант**

**(Пусты слайд 3)** -Добрай раніцы! Мяне завуць Алена Генадзьеўна. Сёння ў маім і вашым жыцці незвычайны дзень. Мы сустрэліся з вамі ўпершыню. Я спадзяюся, што гэта сустрэча прынясе нам карысць.

**Уводзіны ў тэму**

**(Слайд 4)** У шуме лясным

Словы вечныя нашы гучаць.

Крынічнай вадой

Беларускія словы звіняць.

Таму нашы продкі

Любілі іх і бераглі,

Як пушчы і рэкі,

Азёры, гаі і палі.

-Прыгожы верш? (Так.)

-Ён такі ж прыгожы як наша мова.

-А адкуль жа пайшла наша родная мова?(Ад продкаў.)

-А хто такія продкі?Звернемся да слоўніка (паказваю яго) **(Слайд 5)**

-Складзіце словазлучэнне са словам продкі.

-А да нас звяртаюцца супрацоўнікі краязнаўчага музея горада Магілёва: “Знойдзены новы экспанат для музея. **(Слайд 6)** Гэта ліст **(Слайд 7)**, які з цягам часу страціў знешні выгляд і часткова - змест. Мы просім вас дапамагчы аднавіць змест гэтага ліста.”

-Каб аднавіць ліст, мы павінны выконваць заданні на працягу ўсяго ўроку. Калі мы будзем выконваць іх правільна, то ліст аднавіцца.

**2.Чыстапісанне**

--Знайдзіце ў гэтым звароце аднакаранёвыя словы. (Жылі, перажылі, выжылі, дажылі, жывіце).

 -Чым падобныя гэтыя словы?(Маюць аднолькавы корань і падобны па сэнсе)

-Чым яны адрозніваюцца?(Значэннем)

 - Чаму мяняецца значэнне слоў?(Дабаўляецца частка слова)

-Дзе яна дабаўляецца?(Перад коранем.)

-Назавіце гэтыя часткі.(Пера-, вы-,да-)

-Запішыце іх у сшыткі па узоры (пішу:

-Прачытайце прыказку: **(Шчаўчок)**

Жыццё пражыць - не поле перайсці.

--Як вы разумееце гэту прыказку?

- Запішыце яе у сшыткі.

**3.Вывучэнне новага матэрыялу**

-Якімі словамі з прыказкі можна дапоўніць рад аднакаранёвых слоў?**(Слайд 9)** (Жыццё, пражыць)

-Дакажыце, што ўсе названыя словы аднакаранёвыя.(Маюць агульную частку і падобныя па сэнсе)

-Значыць, корань - гэта… (агульная частка роднасных слоў)

-Назавіце корань у гэтых словах (…)

-Праверым **(Шчаўчок)**

- Ці так? (Не) Звярніце ўвагу на слова **жыццё**. Вы будзеце вывучаць гэта у старэйшых класах.

-Так што надае новае значэнне гэтым словам?(Прыстаўка)

-Якая ж тэма нашага ўрока? (Прыстаўка.)

***Вешаю тэму***

**(Слайд 10)** -Якія задачы мы перад сабой паставім?(Вызначыць прыстаўкі, утвараць новыя словы з дапамогай прыставак)

**(Слайд 11)** КЛЮЧАВЫЯ ПЫТАННІ: Як вызначыць прыстаўку ў слове і прасачыць, якім чынам яна ўплывае на сэнс слова.

-На прыканцы ўрока вы навучыцеся знаходзіць прыстаўкі ў словах і ўтвараць, з іх дапамогай, словы з новым значэннем.

**4. Фізкультхвілінка**

-А зараз прапаную вам адпачыць і падрыхтаваць вочкі для работы. **(Слайд 12)** Прагуляемся пажытняму полю.

**(Шчаўчок)** - Так што ж такое прыстаўка ? (Выслухваюцца адказы дзяцей)

-Давайце параўнаем вашы адказы з правілам у падручніку на с. 116.

**5. Замацаванне** (праца ў падручніках)

-Прадоўжым работу па аднаўленню ліста і выканаем

Практыкаванне 205. (настаўнік чытае тэкст)

* Прачытайце заданне.
* Да дошкі пойдзе …, а астатнія працуюць у сшытках.
* Запішыце словы ў слупок. Вызначце прыстаўкі. (Самаацэнка і- 10)
* Якое значэнне надаюць прыстаўкі гэтым словам?

 **6.Работа ў групах.**

-Прапаную вам работу у групах. У вас на сталах рознакаляровыя лісточкі. У каго жоўты колер, падыйдзе да гэтага стала….і т. д.

-Дастаньце толькі вялікія лісты і прачытайце заданні.

-Па якому крытэрыю будзем ацэніваць вашу работу? (Правільнасць)

*А) Прачытайце. Злучыце словы з процілеглым значэннем. Абазначце прыстаўкі.*

адкрыць закрыць

адчыніць адплюшчыць

расплюшчыць адклеіць

прыклеіць зачыніць

*Б)Прачытайце. Пдкрэсліце словы з прыстаўкамі. Абазначце прыстаўкі.*

Адзвінелі, адспявалі

Звонкіх птушак галасы.

Пацішэлі, пасумнелі

Вераснёўскія лясы.

*В) Злучыце словазлучэнні з адпаведным словам.*

закончыць рамантаваць абтрэсці

закончыць пілаваць адрамантаваць

закончыць трэсці адрэзаць

закончыць рэзаць распілаваць

*Г) Ад слоў весці, каціць утварыце новыя словы пры дапамозе прыставак за-, па-, пры-.Запішыце гэтыя словы. Абазначце прыстаўкі.*

**!Праверка выканання заданняў на дошцы.** Падніміце каляровыя карткі, хто згодны.**(Адзнакі)**

**(Слайд 21)Пасля групавой работа на слайдз з’яўляецца частка адноўленага ліста.**

-Паглядзіце, ліст аднаўляецца, значыць, заданне мы выконваем правільна.

-А значыць мы можам скласці алгарытм вызначэння прыстаўкі.

-Гэта мы зробім ў групах. Вазьміце астатнія лісты з файла.

*Работа ў групах, праверка.* **(Слайд 22)** *Ацэнка.*

**Фізмінутка (Слайд 23)**

**(Шчаўчок)** -Дзе нам спатрэбяцца набытыя веды? (На уроках.. Д/з..

**7. Самастойная работа ў парах.**

-Працягваем заданні. Складзіце ў парах прыказкі.

Чужая старана пірагамі не накорміць.

Навуку вывучай і дзедавага слова не забывай.

Лёгка зламаць ды цяжка зрабіць.

**!Вучні ў парах складаюць прыказкі, потым запісваюць у сшыткі і абазначаюць прыстаўку ў выдзеленых словах.Праводзяць самаацэнку.**

-Ацаніце сваю работу.***Устаньце*** пары, якія правільна зрабілі заданне.

-Абмяняйцеся сшыткамі і ацаніце правільнасць выканання задання адзін аднаго.

**8.Дамашняе заданне.**

**(Слайд 32)**-Тое,аб чым мы даведаліся на ўроку вы выкарыстаеце пры выкананні дамашняга задання.

 -Я прапаную вам заданне на выбар.

1.Выканаць практыкаванне 208 .

2.Выканаць практыкаванне 208 і дапоўніць кожную групу двума словамі.

3.Скласці па аднаму сказу са словамі кожнай групы.

**(Слайд 33)**-Вы добра папрацавалі.Зараз давайце пагуляем. Гульня называецца “Так або не”

-Я чытаю вам сказы, а вы ў сваіх лісточках насупраць нумара ставіце +, калі згодны ці- калі не.

-Прыстаўка- частка слова.

-Прыстаўка служыць для сувязі слоў у сказе?

-З дапамогай прыстаўкі ўтвараюцца словы з новым значэннем?

-Прыстаўка абазначаецца знакам?

**(Слайд 34)**-(Правяраем па слайду.)

-Вось мы і выканалі усе заданні і аднавілі экспанат для краязнаўчага музея. Прачытайце яго.

**(Слайд 35)!Адкрываецца адноўлены ліст.Дзеці чытаюць яго.**

**9.Вынік**

-Якая была тэма нашага ўрока?(Прыстаўка)

-Ці адказалі мы на ключавое пытанне нашага ўрока?(Да)

**10.Рэфлексія**

***Вывешываю экспанат.***

-Давайце звернемся да нашага ліста. Калі вы лічыце, што дапамаглі выканаць работу для музея, падыдзіце да яго.

**(Слайд 36)**Дзякуй за работу.